અમેરિકન લેબર મિનિસ્ટ્રીના જણાવ્યા અનુસાર ગઇ સાલ આ વિઝા માટે અરજી કરનાર કંપનીઓમાં વિપ્રો, ઇન્ફોસિસ અને ટીસીએસનો નંબર અનુક્રમે પાંચમો, સાતમો અને દસમો હતો. આ કંપનીઓને સૌથી વધુ એચ-૧બી વિઝાની મંજૂરી મળી હતી. એક રિપોર્ટ અનુસાર અમેરિકામાં ઇન્ફોસીસના કુલ કર્મચારીઓમાં ૬૦ ટકાથી વધુ એચ-૧બી વિઝા ધારકો છે. આ ઉપરાંત વોશિંગ્ટન અને ન્યૂયોર્કમાં એચ-૧બી વિઝા ધારકોમાં ૭૦ ટકા ભારતીયો છે. આપી અમેરિકામાં એચ-૧બી વિઝા આપવાના નિયમોમાં કોઇ પણ ફેરફાર થાય તો તેની સૌથી વધુ અસર ભારતીયો પર પડે તે સ્વાભાવિક છે. આ સાથે તેની નકારાત્મક અસરો ભારતીય અર્થતંત્ર પર પણ પડશે. ભારતના જીડીપીમાં ભારતીય આઇટી કંપનીઓનુું યોગદાન ૯.પ ટકા જેટલું છે અને તેથી ભારતીય અર્થતંત્ર તેનાથી વધુ પ્રભાવિત થશે.